b'\n_START_ARTICLE_\nPantopon\n_START_PARAGRAPH_\nPantopon on oopiumipreparaat, mida kasutatakse valuvaigistina. See sobib osale patsientidest, kes on morfiumi suhtes allergilised._NEWLINE_Pantopon koosneb oopiumis sisalduvate alkaloidide kloriididest. Selle saamiseks eemaldatakse oopiumist t\xc3\xb5rv ja muud lahustumatud ained. Pantoponi s\xc3\xbcstitakse, selle m\xc3\xb5ju on peaaegu sama tugev kui morfiumil. Ravimi leiutas 1909. aastal farmaatsiafirma Hoffmann-La Roche._NEWLINE_Teised analoogsed ravimid sisaldavad oopiumi alkaloidide sulfaate, fosfaate ja valeraate._NEWLINE_Pantopon on andnud nime Ameerika kirjaniku William Burroughsi luuletusele "Pantopon Rose" ja samanimelisele P\xc3\xb5hja-Iirimaa alternatiivse metal\'i b\xc3\xa4ndi Therapy? laulule (album "Troublegum", 1994). 1996. aastal valmis Mehhikos dokumentaalfilm "Rosa Pantopon".'